Copyright: Copyright (c) 1996-99 ELSA AG, Aachen (Germany)


Hjælp til ELSA WINman (ELSA-indstillinger)

Programmet ELSA WINman (ELSA-indstillinger) bruges til at tilpasse ELSA-grafikkortet og ELSA Windows-driveren til din skærm.

Klik på et af følgende stikord, eller søg i indekset for at få yderligere hjælp:

WINman-startdialogboks

Skærmegenskaber

Ændre en grafiktilstand, Indstille farvedybde/opløsning/timing

Grafiktilstand / Skærmtiming


WINman (ELSA-indstillinger) introduktion
ELSA WINman (ELSA-indstillinger)

Programmet ELSA WINman (ELSA-indstillinger) bruges til at tilpasse ELSA-grafikkortet og ELSA Windows-driveren til din skærm.

Klik her [image] hvis dialogboksen "Egenskaber for skærm"ikke er åben.

Hvis dialogboksen WINman ikke er åben i dialogboksen "Egenskaber for skærm", skal du klikke på fanen

I Windows 98 og Windows 2000 finder du denne fane under "Indstillinger" / "Avanceret...".

Skema (datasæt):

Hvis du tidligere har gemt en grafiktilstand, kan du skifte tilbage til den.

Skærm:

Her skal du indtaste din skærm.

Højreklik på billedet af skærmen i dialogboksen for at se parametrene for den aktuelle skærm.

Klik på "Rediger...", hvis du vil ændre skærmtype eller skærmparametre.

Det vigtigste er skærmens maksimale vandrette scanningsfrekvens (i kHz) (se Finde skærmdata).

Farvedybde:

Vælg den ønskede farvedybde, f.eks. 32768 farver. Klik på farvedybde, hvis du vil have yderligere oplysninger.

Synlig og virtuel opløsning:

Indstil den ønskede skærmopløsning her, f.eks. 1024 x 768.

Ikke alle grafikkort understøtter virtuel panorering.

Klik på opløsning, hvis du vil have yderligere oplysninger.

Opdateringshastighed:

Vælg den ønskede opdateringshastighed, f.eks. 75 Hz. Klik på opdateringshastighed, hvis du vil have yderligere oplysninger.

Nogle grafikkort giver mulighed for en mere præcis indstilling, hvis du klikker på knappen "Detaljer...".

OK eller Anvend:

Når du har et stabilt testbillede, skal du først gemme indstillinger, genstarte Windows og derefter indstille størrelsen og placeringen af skærmbilledet.

Brug skærmens knapper til at indstille størrelsen og placeringen af skærmbilledet. Hvis dette ikke er nok, kan du også indstille skærmtimingen ved hjælp af WINman (ELSA-indstillinger).

Antallet af anvendte skærme og skærmarrangement (kun med flerskærm):

Hvis du har installeret et ELSA-grafikkort i din computer, der understøtter flere skærme, og hvis du har installeret ELSAs flerskærmsdriver til Windows, kan du her definere, hvor mange skærme du bruger, og hvordan skærmene er arrangeret.

Nedenfor beskrives betydningen af symbolerne:

3 vandret		tre skærme arrangeret vandret ved siden af hinanden
2 lodret		to skærme arrangeret lodret oven over hinanden
3 vandret x 2 lodret		to rækker skærme oven over hinanden med tre skærme ved siden af hinanden
Klik på Flerskærm, hvis du vil have yderligere oplysninger (f.eks. om begrænsninger ved DirectX eller OpenGL).

Skærmrækkefølge (kun med flerskærm):

Hvis du har aktiveret flerskærmstilstand, kan du her ændre skærmrækkefølgen.

Dette er som regel ikke nødvendigt. Denne funktion kan med fordel anvendes, hvis du f.eks. vil have, at den skærm, som DOS booter på, skal være den midterste af Windows-skærmene. Hvis du f.eks. har tre skærme, ville du i så fald skrive "2, 1, 3" i stedet for "1, 2, 3".

Hvis du ikke kan finde dette redigeringsfelt i den første dialogboks, kan du finde det under "Detaljer...".

Vinduesstyring (kun med flerskærm):

Aktiver Vinduesstyring, hvis du i flerskærmstilstand vil undgå, at dialogbokse placeres mellem to skærme (DESKman eller DeskTools).

Hvis du ikke kan finde dette redigeringsfelt i WINman, skal du installere DESKman (eller DeskTools) som en ny egenskabsside under "Egenskaber for skærm".


oprette en ny skærmtiming
Ændre en grafiktilstand, Indstille farvedybde/opløsning/timing

Når du har valgt den ønskede farvedybde, opløsning og opdateringshastighed, genereres en skærmtiming. Denne timing kan gemmes som en ny grafiktilstand.

Dette kræver, at du kender skærmens maksimalt tilladte vandrette scanningsfrekvens (i kHz) (se Finde skærmdata).

Vælg først den ønskede farvedybde (normalt 15 bpp = 32768 farver). Ved højere farvedybder reduceres den maksimalt mulige pixeltakt automatisk. Indstil den ønskede opløsning. Hyppigt anvendte opløsninger er 800 x 600 til skærme op til 15", 1024 x 768 til 16"..18" skærme og 1280 x 1024 til 19" skærme og større.

Indtast den ønskede opdateringshastighed i Hz.

Til programmer med en overvejende mørk baggrund er 60 Hz muligvis tilstrækkeligt. Programmer med en lysere baggrund (f.eks. Windows) kræver mindst 75 Hz eller mere for at undgå skærmflimmer. Normalt er en opdateringshastighed på 85 Hz optimal. Opdateringshastigheder over 100 Hz giver som regel ikke nogen synlig forbedring.

Når du har et stabilt testbillede, skal du først gemme indstillingerne, genstarte Windows og derefter indstille størrelsen og placeringen af skærmbilledet.

Prøv at indstille størrelsen og placeringen af skærmbilledet ved hjælp af skærmens knapper. Hvis dette ikke er tilstrækkeligt, kan du også indstille skærmtimingen ved hjælp af WINman (ELSA-indstillinger).


Testbillede

Inden en ny indstilling gemmes, kontrollerer WINman (ELSA-indstillinger), om den nye indstillinger egner sig til skærmen.

Til dette formål vises et testbillede et kort øjeblik.

Mens testbilledet vises, kan du til enhver tid fjerne det ved at trykke på ESC.

Derefter bliver du spurgt, om test billedet var i orden.

Hvis testbilledet var stabilt, skal du først gemme indstillingern og derefter genstarte Windows. Derefter kan du indstille skærmbilledets størrelse og placering.

Prøv at indstille størrelsen og placeringen af skærmbilledet ved hjælp af skærmens knapper. Hvis dette ikke er tilstrækkeligt, kan du også indstille skærmtimingen ved hjælp af WINman (ELSA-indstillinger).


Grafiktilstand (videotilstand), skærmtiming

En grafiktilstand (eller videotilstand) er et datasæt, som beskriver en bestemt farvedybde, en bestemt opløsning, en bestemt skærmtiming og eventuelt andre tekniske data, der er relateret til en bestemt driftstilstand.

En skærmtiming er et datasæt, som definerer skærmsignalernes tidsmæssige egenskaber.

Disse egenskaber er pixeltakt, vandret scanningsfrekvens og billedopdateringshastighed.

Mere præcist kan de beskrives som vandret og lodret visningstid, frontporch, synkronisationsimpuls (Sync) og backporch.

Visningstiden er den tid, hvor elektronstrålen tegner pixler på skærmen. Derefter er der brug for en vis tid for at lade elektronstrålen køre tilbage i udgangsposition. Denne tid består af frontporch (tiden mellem slutningen af visningstiden og begyndelsen af synkroniseringsimpulsen), synkroniseringsimpulsen (synkronisationsimpulsens varighed) og backporch (tiden mellem slutningen af synkroniseringsimpulsen og begyndelsen af den næste visningstid). Dette gælder både for vandret og lodret timing.


Farvedybde / bpp

Farvedybden udtrykkes i bpp eller antal farver.

bpp betyder "bits per pixel" (bit pr. pixel) og angiver den mængde hukommelse, der står til rådighed for hver enkelt pixel. 8 bpp betyder for eksempel, at hver enkelt pixel bruger 8 bit, hvilket gør det muligt at gemme og vise 256 (= 2 i 8. potens) farver.

Antallet af farver angiver, hvor mange farver der kan vises samtidig (hvis der er nok pixler på skærmen).

Under Windows anvendes som regel 32768 farver (= 15 bpp), eftersom dette normalt giver det bedste forhold mellem en ordentlig skærmgengivelse og hukommelsesforbrug/visningshastighed. Ved lavere farvedybder forringes billedkvaliteten, og der kræves ofte simulering. Ved højere farvedybder stiger hukommelsesforbruget, Windows-driveren bliver ofte langsommere, og et skærmbillede ved disse farvedybder kan kun lade sig gøre enten med en lavere opløsning eller en lavere opdateringshastighed ved samme opløsning.

Generelt kan følgende anbefales:

256 farver (8 bpp) til normale brugerprogrammer (uden 3D),

32768 eller 65536 farver (15 eller 16 bpp) HighColor til videoer eller 3D-programmer og

16,7 millioner farver (24 eller 32 bpp) TrueColor til avanceret billedbehandling.

Almindelige farvedybder:

Antal farver	Farvedybde i bpp	Bemærkning
-------------	-------------	----------------------------------
2	1	sort/hvid, monokrom
16	4	palet, f.eks. VGA 640x480
256	8	palet, standardtilstand for almindelige HiRes-grafikkort
32768	15	HighColor (5 +5 + 5 bpg)
65536	16	HighColor (5 + 6 + 5 bpg)
16,7 mio.	24 eller 32	TrueColor (8 + 8 + 8 bpg)

Ved 4 og 8 bpp omsættes farvenummeret i en palet (RAMDAC-farvetabellen) til den farve, der skal vises. Disse paletter indeholder f.eks. 262.144 forskellige farver (ved 6 bpg) eller 16,7 millioner forskellige farver (ved 8 bpg).

bpg må ikke forveksles med bpp: bpg angiver farvedybden pr. RGB-farveandel (bpg = bit per gun). Ved f.eks.16 bpp HighColor betyder 5 + 6 + 5 bpg, hvor mange bit der står til rådighed for de tre farveandele Rød + Grøn + Blå.


synlig og virtuel skærmopløsning, skærmstørrelse
Skærmstørrelse, synlig og virtuel skærmopløsning

Skærmstørrelse

Værdien for skærmstørrelsen er den nominelle diagonale størrelse af billedrøret (CRT). Denne værdi er en lidt større end den diagonale størrelse af det synlige skærmområde. Typiske værdier fremgår af nedenstående tabel:

nominel diagonal størrelse (tommer)	nominel diagonal størrelse (cm)	ca. synligt område (cm)	almindelige opløsninger
-------------	-------------	-------------	-------------
14"	35,5	27 x 20	800 x 600
17"	43	32 x 24	1024 x 768
20"	51	38 x 29	1280 x 1024

" betyder tomme, 1 tomme = 2,54 cm.

Synlig opløsning

Opløsningen angiver det antal pixel, som kan vises. 1024 x 768 betyder for eksempel, at der vises 1024 pixel i hver vandret række og 768 pixel i hver lodret kolonne. Det samlede antal pixel på skærmen udgør altså 1024 x 768 = 786432.

Som regel er opløsningen indstillet til 640 x 480 for skærme op til 13", 800 x 600 for 14"..15" skærme, 1024 x 768 for 16"..18" skærme og 1280 x 1024 for 19" skærme og derover. Den bedste opløsning afhænger dog også af andre faktorer, f.eks. punktstørrelse og den maksimalt tilladte vandrette scanningsfrekvens.

Opløsningen kan også angives i punkter pr. tomme (dpi).

Virtuel opløsning (panorering)

Når den virtuelle skærm er aktiveret, er arbejdsområdet i Windows større end det synlige skærmbillede (med andre ord den virtuelle opløsning er større end den synlige opløsning).

De skjulte områder bliver synlige, når markøren bevæges ud mod en skærmbilledets kanter. Det medfører, at man ruller henover det synlige skærmindhold. Dette kaldes også 'panorering'.


Pixeltakt / MHz

Pixeltakten eller pixelhastigheden angives i MHz (megahertz). Værdien ligger som regel mellem 10 og 250 MHz. En opløsning på 1024 x 768 ved 75 Hz kræver f.eks. en pixeltakt på 79 MHz. Pixeltakten angiver, hvor mange millioner pixel der skrives i sekundet.


scanningsfrekvens / kHz
Vandret scanningsfrekvens / kHz

Den vandrette scanningsfrekvensen eller afbøjningsfrekvens måles i kHz. Denne værdi ligger normalt mellem 30 og 110 kHz. En opløsning på 1024 x 768 ved 75 Hz kræver f.eks. en vandret scanningsfrekvens på 60 kHz. Værdien angiver, hvor hurtigt pixellinjerne bliver skrevet, dvs. hvor mange tusind gange i sekundet elektronstrålen i billedrøret bevæger sig fra venstre mod højre.


Opdateringshastighed / Hz

Billedopdateringshastigheden eller den lodrette afbøjningsfrekvens måles i Hz. Denne værdi ligger normalt mellem 60 og 100 Hz. Hz er en forkortelse for hertz. 75 Hz betyder, at der vises 75 billeder i sekundet.

Listen over opdateringshastigheder i den første WINman-dialogboks indeholder værdier, der normalt egner sig godt. På mange ELSA-grafikkort er det dog også muligt at indstille andre værdier. Indtast den ønskede værdi direkte i kombinationslisten, eller brug knappen "Detaljer...".

Til programmer med en overvejende mørk baggrund er 60 Hz muligvis tilstrækkeligt. I programmer med en lysere baggrund (f.eks. Windows) bør man vælge mindst 75 Hz for at undgå, at billedet flimrer. Normalt er en opdateringshastighed på 85 Hz optimal. Opdateringshastigheder over 100 Hz giver som regel ikke nogen synlig forbedring. 120 Hz (eller mere) bør kun bruges i specielle tilfælde, f.eks. til 3D-lukkerbriller.

Ved normal non-interlaced drift svarer billedopdateringshastigheden til den lodrette afbøjningsfrekvens.

Tidligere blev den interlaced visningsmetode ofte brugt til at give indtryk af en høj opdateringshastighed også ved en lav vandret scanningsfrekvens. I denne visningstilstand opdeles hvert billede i to halve billeder. I det første halve billede tegnes alle lige linjer og efter et linjeskift tegnes alle de ulige linjer i den anden halvdel af billedet. Den lodrette afbøjningsfrekvens er således dobbelt så høj som billedeopdateringshastigheden.

Denne visningsmetode bruges f.eks. til fjernsyn og af IBM 8514/A-skærmkortet.

Man opnår dog en bedre visningskvalitet i non-interlaced tilstand.

Billedopdateringshastigheden spiller en vigtig rolle i forbindelse med skærm-ergonomi. Opdateringshastigheder under 75 Hz eller interlaced drift er klassificeret som ikke-ergonomiske (synlig flimren).

Ergonomi påvirkes naturligvis også af andre karakteristika, f.eks. lav stråling eller en opløsning, der passer til skærmens størrelse og punktstørrelse.


flerskærmstilstand (MULTIman)
Flerskærmstilstand

Hvis du har installeret et ELSA-grafikkort, der understøtter brug af flere skærme på samme tid, på computeren, og ELSAs flerskærmsdriver til Windows, kan du køre Windows på flere skærme på samme tid (såkaldt flerskærmstilstand).

Under Windows 95 og Windows NT 4.0 kan ELSAs flerskærmsdriver til Windows anvende nogle grafikkort i flerskærmstilstand, men kun med identiske ELSA-grafikkort udstyret med samme mængde hukommelse.

Operativsystemerne Windows 98 og Windows NT 2000 understøtter desuden forskellige andre grafikkort, endda fra andre producenter.

Bemærk, at der i flerskærmstilstand kan være begrænsninger for brugen af DirectX eller OpenGL. Hardwareacceleration er muligvis kun tilgængelig på det første grafikkort eller op til en bestemt vinduesstørrelse.

Klik på ELSA WINman (ELSA-indstillinger), hvis du vil ændre vinduesstyringen eller placeringen og rækkefølgen af skærmene.


Skriftstørrelse

Den skriftstørrelse, som Windows normalt anvender, kan indstilles. Som regel vil man ved opløsninger op til 800x600 bruge en skriftstørrelse på 96dpi (lille) og ved 1024x768 og højere en skriftstørrelse på 120dpi (stor).


skærmdata
Finde skærmdata

Inden du kan tilpasse ELSA-grafikkortet til din skærm, skal du finde skærmens driftsdata og -grænser.

I den forbindelse er skærmens maksimalt tilladte vandrette scanningsfrekvens (i kHz) særlig vigtig. Hvis denne grænse overskrides, kan skærmen i ekstreme tilfælde blive beskadiget.

Skærmproducent, skærmmodelbetegnelse

Navnet på producenten og modelbetegnelsen bør fremgå af etiketten bag på skærmen. Hvis dette ikke er tilfældet, kan du prøve at læse i håndbogen til skærmen.

Nominel skærmstørrelse

Skærmens størrelse udtrykker den nominelle diagonale størrelse på billedrøret (CRT). Denne værdi er en lidt højere end den diagonale størrelse på det synlige visningsområde. Typiske værdier er

14" (35,5 cm), 17" (43 cm) eller 20" (51 cm). Symbolet " betyder tommer (1" = 2,54 cm).

Område for vandret scanningsfrekvens i kHz,
område for lodret opdateringshastighed i Hz

Du kan finde den mindste og højeste vandrette scanningsfrekvens og opdateringshastighed i håndbogen til skærmen.

I den forbindelse er skærmens maksimalt tilladte vandrette scanningsfrekvens (i kHz) særlig vigtig. Hvis denne grænse overskrides, kan skærmen i ekstreme tilfælde blive beskadiget. Ukendte værdier kan du skrive 0 ud for, hvis du ikke kan finde dem nogen steder.

Finde skærmegenskaber

Der er flere måder at finde egenskaberne for en skærm på:

Håndbogen til skærmen:

Du kan læse de tekniske specifikationer for skærmen i den medfølgende håndbog.

VESA DDC:

Hvis skærmen har en VESA DDC-tilslutning, og grafikkortet er VESA DDC-kompatibelt, er det muligt at sende skærmdataene automatisk til grafikkortet via skærmkablet.

VESA VDIF-skærmbeskrivelsesfil (*.VDA):

Hvis der fulgte en VESA VDIF-skærmbeskrivelsesfil (*.VDA) med skærmen, kan de nødvendige data læses fra denne fil. WINman (ELSA-indstillinger) indeholder en knap, som du kan klikke på, hvis du vil læse VDIF-filer, mens du indtaster skærmdataene.

ELSAs WINman.MON-fil med korte skærmbeskrivelser:

Hvis din skærm er beskrevet i ELSAs WINman.MON-fil med korte skærmbeskrivelser, kan skærmdatene tages fra denne fil. Dette sker automatisk, hvis du vælger navnet på skærmproducenten samt skærmens modelbetegnelse under indtastningen af skærmdata.


Håndbogen til skærmen

Af hensyn til den bedst mulige tilpasning af ELSA-grafikkortet til din skærm, bør du forsøge at finde følgende data i håndbogen til din skærm:

Skærmproducent, skærmens modelbetegnelse, nominel diagonal skærmstørrelse i tommer eller cm (= diagonal CRT-størrelse i tommer eller cm), min. og maks. vandret scanningsfrekvens i kHz (= vandret afbøjningsfrekvens = scanningshastighed), min. og maks. lodret billedopdateringshastighed i Hz (= lodret afbøjningsfrekvens).

I den forbindelse er den maksimalt tilladte vandrette scanningsfrekvens for din skærm (i kHz) særlig vigtig. Hvis denne grænse overskrides, kan skærmen i ekstreme tilfælde blive beskadiget.


filen WINman.MON med korte skærmbeskrivelser
WINman.MON

Hvis din skærm er beskrevet i ELSAs WINman.MON-fil med korte skærmbeskrivelser, kan dens driftsgrænser læses i denne fil. Filen indeholder de vigtigste karakteristika og grænser for flere populære skærme.

I denne ASCII-tekstfil indeholder i hver linje en beskrivelse af en skærm. Følgende oplysninger er medtaget:

Skærmproducent, skærmens modelbetegnelse, nominel diagonal skærmstørrelse i tommer, min. og maks. vandret scanningsfrekvens i kHz, min. og maks. lodret billedopdateringshastighed i Hz, pixelstørrelse/punktstørrelse i millimeter.

En sådan linje med en skærmbeskrivelse kunne f.eks. se ud på følgende måde:

ELSA, GDM-17E40, 17", 29-82kHz, 50-150Hz, 0.26mm


VESA VDIF-skærmbeskrivelsesfil

VDIF er en VESA-standard, der definerer et filformat til beskrivelse af skærmspecifikationer. En VDIF-fil indeholder flere skærmkarakteristika (f.eks. den diagonale skærmstørrelse), indeholder skærmens driftsgrænser (f.eks. den maksimalt tilladte vandrette scanningsfrekvens (kHz)) og beskriver nogle datasæt til skærmtiming, som er specielt beregnet til skærmen (under [PREADJUSTED_TIMING]).

Ved hjælp af VDIF-filer er det muligt at gemme, videregive og senere genbruge skærmdataene.

*.VDA VDIF-filer er ASCII-filer og kan oprettes eller redigeres med en hvilken som helst standardteksteditor.

*.VDB VDIF-filer er binært kodede filer og kræver speciel software for at kunne bruges.

WINman (ELSA-indstillinger) kan læse og skrive *.VDA VDIF-filer. Når du skriver en fil, udfylder WINman kun de elementer, der er relevante for WINman. Hvis den fil, som WINman har oprettet, skal bruges af andre programmer, skal de manglende oplysninger indsættes på de tomme pladser til højre for lighedstegnet (=) ved hjælp af en teksteditor.

*.VDA VDIF-filer består af flere sektioner:

[VERSION]:

Versionsnummer for VESA-standarden.

[MONITOR_DESCRIPTION]:

Generel skærmbeskrivelse, f.eks. Manufacturer = skærmproducent, ModelNumber=skærmens modelbetegnelse, CRTSize = diagonal skærmstørrelse.

[OPERATIONAL_LIMITS]:

Skærmens driftsgrænser, f.eks. MinHorFrequency = min. vandret scanningsfrekvens, MaxHorFrequency = maks. vandret scanningsfrekvens, MinVerFrequency = min. lodret opdateringshastighed, MaxVerFrequency = maks. lodret opdateringshastighed.

[PREADJUSTED_TIMING]:

Datasæt for skærmtiming, f.eks. PreadjustedTimingName = timingbetegnelse, HorPixel/VerPixel = X-/Y-opløsning, HorFrequency = vandret scanningsfrekvens, VerFrequency = lodret opdateringshastighed, PixelClock = pixeltakt, TotalTime = samlet tid, AddrTime = visningstid, BlankStart = tid mellem start af visning og slukningstidspunkt, BlankTime = slukningstidspunkt, SyncStart = tid mellem start af visning og start af synkroniseringsimpuls, SyncTime = synkroniseringsimpulsens varighed.


læse VESA VDIF-skærmbeskrivelsesfil
Læse en VESA VDIF-skærmbeskrivelsesfil

Inden du kan tilpasse ELSA-grafikkortet til din skærm, skal du finde skærmens driftsdata og -grænser. Hvis der eksisterer en VESA VDIF-skærmbeskrivelsesfil (*.VDA) for din skærm, bør denne bruges til dette formål. Andre metoder er beskrevet under overskriften Finde skærmdata.

Vælg under WINman (ELSA-indstillinger) i dialogboksen "Læs VESA VDIF-skærmbeskrivelsesfil" først den ønskede farvedybde (normalt 15 bpp = 32768 farver). Ved højere farvedybder reduceres valget af den tilladte skærmtiming automatisk. Vælg derefter den ønskede skærmtiming. De to første værdier repræsenterer X- og Y-opløsningen (vandret og lodret). Hyppigt anvendte opløsninger er 800 x 600 til skærme op til 15", 1024 x 768 til 16"..18" skærme og 1280 x 1024 til 19" skærme og større. Den næste værdi angiver billedopdateringshastigheden i Hz (billeder pr. sekund).

Til programmer med en overvejende mørk baggrund bør 60 Hz muligvis tilstrækkeligt. I programmer med en lysere baggrund (f.eks. Windows) bør man vælge mindst 75 Hz for at undgå, at billedet flimrer. Normalt er en opdateringshastighed på 85 Hz optimal. Opdateringshastigheder over 100 Hz giver som regel ikke nogen synlig forbedring.

Forkortelserne "i" og "ni" står for hhv. interlaced og non-interlaced.

KHz-værdierne angiver den vandrette scanningsfrekvens. Disse værdier må ikke overskride skærmens maksimale vandrette scanningsfrekvens (bliver ikke overskredet i en VDIF-fil). MHz-værdierne angiver pixeltakten. Grafikkortet skal kunne generere denne (det kontrollerer WINman).


gemme VESA VDIF-skærmbeskrivelsesfil
Gemme en skærmtiming som VESA VDIF-fil

Under WINman (ELSA-indstillinger) i dialogboksen "Gem som VESA VDIF-skærmbeskrivelsesfil" gemmes den nye skærmtiming i en VESA VDIF-skærmbeskrivelsesfil (*.VDA).

Her vil der i Windows ikke blive skiftet til den nye grafiktilstand.

VDIF er en VESA-standard, som definerer et dataformat til beskrivelse af skærmkarakteristika. En VDIF-fil indeholder flere skærmdata (f.eks. den diagonale skærmstørrelse), indeholder skærmens driftsgrænser (f.eks. den maksimalt tilladte vandrette scanningsfrekvens (kHz)) og beskriver nogle datasæt til skærmtiming, som er specielt beregnet til skærmen (under [PREADJUSTED_TIMING]).

Ved hjælp af VDIF-filer er det muligt at gemme, videregive og senere genbruge skærmdataene.

WINman (ELSA indstillinger) opretter en skabelon for en ny VDIF-fil. Det er dog ikke alle elementer, der udfyldes. WINTM udfylder kun de felter, som det har brug for, hvis filen skal hentes igen senere. Hvis filen også skal kunne bruge af andre programmer, skal de andre felter også udfyldes. Nøgleordene er allerede til stede, men de steder, hvor der ikke står noget til højre for lighedstegnet (=), skal de manglende oplysninger indtastes. Dette kan gøres ved hjælp af enhver standardteksteditor, eftersom *.VDA VDIF-filen er en ren ASCII-fil.

WINman opretter en ny fil for hver skærmtiming. Hvis flere skærmtiminger hører til samme skærm og skal kombineres, skal afsnittet [PREADJUSTED_TIMING] for de andre filer vedhæftes føjes efter den første fil ved hjælp af en teksteditor.

VDIF-filenavn:

De første tre bogstaver i filenavnet på en VDIF-file skal angive skærmproducenten, mens de følgende fem bogstaver eller tal bør repræsentere skærmens modelbetegnelse. Filtypenavnet skal være .VDA. Om muligt skal det indtastede stinavn være en mappe på harddisken og ikke et diskettedrev, da det ellers ville vare væsentlig længere at gemme.

Nominel skærmstørrelse:

Skærmens størrelse udtrykker den nominelle diagonale størrelse på billedrøret (CRT). Denne værdi er en lidt højere end den diagonale størrelse på det synlige visningsområde. Typiske værdier er

14" (35,5 cm), 17" (43 cm) eller 20" (51 cm). Symbolet " betyder tommer (1" = 2,54 cm). Selv om programmet kun regner i tommer, kan du godt angive den diagonale størrelse eller måle den synlige del af skærmområdet i cm.

Område for vandret scanningsfrekvens i kHz,
område for lodret opdateringshastighed i Hz:

Du kan finde den mindste og højeste vandrette scanningsfrekvens og billedopdateringshastighed i håndbogen til skærmen.

I den forbindelse er den maksimalt tilladte vandrette scanningsfrekvens for din skærm (i kHz) særlig vigtig. Hvis denne grænse overskrides, kan skærmen i ekstreme tilfælde blive beskadiget.


VESA DDC
VESA DDC (Display Data Channel)

Hvis din skærm understøtter VESA DDC, skærmkablet kan bruges til DDC, og dit grafikkort er VESA DDC-kompatibelt, kan skærmdata sendes automatisk til grafikkortet via skærmkablet.

Der findes forskellige standarder: DDC1, DDC2B og DDC2AB.

DDC1:

En af skærmkablets ledere bruges til at sende en kontinuerlig envejsdatastrøm fra skærmen til grafikkortet. Ved et IBM VGA-kompatibelt 15-bens standardskærmstik bruges ben 12 (tidligere brugt som skærm-ID bit 1) til datatransmission, og det lodrette synkroniseringssignal fra ben 14 bruges som transmissionsrate (VCLK). Der sendes kontinuerligt et EDID-datasæt (Extended Display Identification Data) på 128 byte, hvorfra de karakteristiske skærmdata kan indlæses i computeren. Datasættet indeholder f.eks. producentens EISA-CFG-kode på tre bogstaver, skærmstørrelsen, omfanget af DPMS-understøttelse, farvespecifikationer og en liste over understøttede VESA-skærmtiminger som nogle frit definerbare skærmtiminger.

DDC2B:

En tovejsdatakanal baseret på I2C-protokollen bruges til kommunikation mellem skærmen og grafikkortet. Ved et IBM VGA kompatibelt 15-bens skærmstik, bruges ben 12 (tidligere brugt som skærm-ID bit 1) til datatransmission (SDA), og ben 15 (tidligere brugt som skærm-ID bit 3) bruges som transmissionsrate (SCL). Grafikkortet kan bede om de korte EDID-oplysninger (se DDC1) samt de mere omfattende VDIF-oplysninger (VESA Display Identification File).

DDC2AB:

Ved hjælp af DDC2AB ud over DDC2B kan computeren sende kommandoer til styring af skærmen, f.eks. til justering af skærmens placering eller lysstyrken (minder om ACCESS-bussen).


VESA DPMS

DPMS (Display Power Management Signalling).

VESA DPMS-standarden beskriver en metode til aktivering af en energibesparende tilstand efter en periode med inaktivitet. Dette kan f.eks. ske automatisk ved hjælp af pauseskærmprogrammer, som aktiverer en energisparetilstand efter en forudindstillet periode med inaktivitet på tastatur og mus. Så snart der igen trykkes på en tast eller musen bevæges, skifter skærmen tilbage til normal drift.

Man skelner mellem fire forskellige DPMS-tilstande:

ON:

Ingen energibesparelse, normal driftstilstand, skærmen er aktiv.

STANDBY:

Lille energibesparelse, kort genaktiveringstid.

Dette signaleres ved at aktivere pauseskærmen og slå det vandrette synkroniseringssignal fra.

Denne tilstand understøttes ikke altid.

SUSPEND:

Stor energibesparelse, længere genaktiveringstid.

Dette signaleres ved at aktivere pauseskærmen og slå det lodrette synkroniseringssignal fra.

OFF:

Maksimal energibesparelse, den længste genaktiveringstid.

Dette signaleres ved at aktivere pauseskærmen og slå både det vandrette og det lodrette synkroniseringssignal fra.


brugerrettigheder til registreringsdatabasen
Brugerrettigheder til registreringsdatabasen under Windows NT

Hvis du, efter at have trykket på knappen OK eller Anvend, får en fejlmeddelelse om, at du ikke kan skifte grafiktilstand, fordi du ikke har de nødvendige rettigheder til at ændre registreringsdatabasen, kan du bede systemadministratoren om at få tildelt disse rettigheder. Se følgende beskrivelse.

Skift i registreringsdatabasen til nøglen "HKEY_LOCAL_MACHINE, System\CurrentControlSet\Services\WINNER".

Åbn dialogboksen "Nøgletilladelser til registreringsdatabase" under "Sikkerhed"/"Tilladelser".

Føj den ønskede brugergruppe til "Nøgletilladelser til registreringsdatabase" (som regel "Brugere" eller "Superbrugere"). Rediger "Adgangstype" for denne gruppe, idet du giver følgende adgangsrettigheder under "Særlig adgang...": "Køre værdiforspørgsler", "Indstille værdier", "Oprette undernøgler", "Optælle undernøgler" og "Slette". Marker afkrydsningsfeltet "Erstat tilladelser for eksisterende undernøgler" i dialogboksen "Nøgletilladelser til registreringsdatabasen".